Psalm 28 vers 7: Die Here is my sterkte en my beskermer, op Hom het ek vertrou. Hy het my gehelp.
Daarom is ek bly en wil ek Hom loof met my lied.
Wat is ons visie?
Die begeleidingsgroep wil graag deur die begeleiding van die Praise & Worship 'n bydrae lewer om die erediens 'n onvergeetlike ervaring te maak vir elke gemeentelid wat deel is van die betrokke erediens.
Die begeleidingsgroep bestaan tans uit die volgende lede:
Frans Krause Vocals en akoestiese kitaar
Maryke Cordier Vocals
Petro Vlok Vocals
Linda Gough Vocals
Johan vd Merwe Vocals
Karl Lokotsch Keyboard en Vocals
Jannie Peens Elektries en akoestiese kitaar
Marietjie Rootman Klarinet Saxofoon
Andries Potgieter Tromme
Derik van der Merwe Baskitaar
Ansunel van Rooyen
Die erediens is 'n tweegesprek tussen ons (as kinders) en God (ons Vader). Die Praise & Worship is die deel van die gesprek waar ons met ons Vader praat, deur onder andere Sy Grootheid te besing en ons liefde vir Hom te bevestig.
Ons gebruik ook soms die Praise & Worship om jammer te sê, maar meer male om Hom te loof en prys en te aanbid.
Deur die Praise & Worship wil ons graag die gemeente lei om saam met ons die troonkamer van God binne te gaan waar ons by ons Vader se voete gaan sit en God met ons praat deur die boodskap wat die prediker bring. Hoe kan belangstellendes inskakel?
Belangstellendes kan vir Frans Krause
skakel - 083 452 6396 of
(tussen Begeleidingsgroep en Webbediening)
Maryke Cordier by 084 454 9545 of
'n Belangstellende sal eers 'n oudisie doen en vir 'n tydperk saam met die begeleidingsgroep oefen voordat hy/sy deelneem aan die begeleiding tydens die eredienste.
Mnr Benji de Lange 082 899 5644 E-pos: mrdelange2010@gmail.com
By die klasieke dienste is Benji De Lange die man voor die orrel. Hy het 'n B.Mus graad en 'n Performance Diploma in orrel en kan ook verskeie ander instrumente bespeel. Benji is ook die koorleier van ons baie bekwame kerkkoor wat gereeld by ons eie en ander kerke optree. Daar is ook onlangs 'n koperblaas ensemble gestig wat by spesiale geleenthede sal optree.
Die musiekbediening bestaan uit die volgende lidmate
Voorsitter; Benji de Lange 082 899 5644
Dataspan: Ronelle Niit, Pierre Rootman, Liesel Lombaard, Peet Viljoen, Pieter van Heerden
Die koor bestaan uit die volgende lede
Koorleier: Benji de Lange
Soprane: Anita Esterhuizen, Linda Rossouw, Sarie Harmse, Louria Moller, Dossie Nortje, Madele Tait
Alte: Sonja Spies, Lynn Lombard
Tenoor: Piet Spies, Kobus Crouse
Basse: Michael Serfontein , Willie Esterhuizen, Willie Moller, Sakkie Rossouw
Die koor tree meestal in ons kerk op, maar het ook al in die Veremarksaal, Sionsrand- en Moedergemeente opgetree.
Die koor oefen Sondae om 17h00 in die Kerk en het dringend nog lede nodig.
Moenie julle gawe wegsteek nie, kom loof en prys die Here se naam.
Belangstellendes kan Benji de Lange skakel @ 082 899 5644.
By ons informele dienste is die Begeleidingsgroep, onder leiding van Frans Krause, verantwoordelik vir die lekker saamsing-musiek. Daar gaan baie ure se harde oefening in die groepie in om uiteindelik vir ons so groot verskeidenheid stemme en instrumente te bied.
Ons oefen Woensdae vanaf 18h30 tot 20h30.
Ons kom dan ook Sondae om 07h30 bymekaar waar ons weer die musiek deurgaan en saam bid vir die erediens wat voorlê.
Ons het ook gewoonlik aan die begin van elke kwartaal op 'n Saterdag 'n halfdag oefening. Dit word gebruik om nuwe musiek te oefen wat ons in die komende kwartaal kan gebruik.
Indien die Here vir jou aandui dat Hy jou in die groep wil gebruik, kan jy Frans Krause kontak: 083 452 6396
Johann Sebastian Bach het gesê: "Musiek is 'n tregter waardeur God die evangelie direk in ons harte skink."
Kraggakamma is bevoorreg om 'n baie spesiale kerkorrel te hê. Dit is 'n "New Baroque" orrel soos die waarop Bach en die ander Barok-komponiste gespeel het. Die orrel is in 1976 vir R36 000 gebou en is vandag glo omtrent R1 miljoen werd. Met sy 1400 pype is dit ook die tweede grootste Barok-orrel in Port Elizabeth en een van slegs twee met die unieke Spaanse (horisontale) trompet-pype. Voordat die orrel in Somerstrand gebou is, is al die Barok-konserte in Port Elizabeth in ons kerk gehou. Baie van ons aanvaar dit as vanselfsprekend dat daar elke Sondag een of ander vorm van begeleiding moet wees sodat ons lekker kan sing, maar min van ons besef hoeveel harde werk daarin gaan om dit daar te stel. Volgende keer as jy lekker lofprys, kan jy gerus opkyk na ons pragtige orrel of raaksien hoeveel ure die groepie mense voor jou aan oefening spandeer het.
Musiek. . .
Die verstommende geskiedenis van musiek kon begin het by die vroeë mense se nabootsing van voëlgeluide. . . of hul handgeklap en voetegestamp om aan intense gevoelens uiting te gee.
In 313 n.C. toe Keiser Konstantyn geloofsvryheid aan die Christene gegee het, het 'n nuwe tydperk in die musiekgeskiedenis begin.
Psalms en dreunsange is invloede van die Hebreeuse musiek vermeng met musiek uit ou Griekeland. In Christelike eredienste is van eenstemmige liturgiese sang gebruik gemaak.
'n Kenner vertel dat "Afrika-musiek die musiekwêreld verryk met 'n kompleksiteit van ritmes wat musiek lewendig maak en ons in staat stel om die pols van die lewe te voel. . ." ( Bron: www.mieliestronk.com )
Op Sondag, 9 Januarie 1814 is die eerste gesang op Suid-Afrikaanse bodem gesing - Rhijnvis Feith se 'Zingt, zingt blitte moe.' Dit is lied nommer 216 in die Liedboek van die Kerk:
"Sing met vreugde, sing oor ons Redder-Koning - laat ons hulde bring aan die Hemelheer wat sy kerk regeer. Hy maak by ons woning."
Dit is die Here wat wil hê dat ons Hom met Woord en Lied moet loof en prys. (Bron: Liedboek van die Kerk)
En so het die N.G. Kerk Kraggakamma hul eie musiekbediening.
Die gemeente word bedien met musiek en sang sodat 'n ontmoeting tussen God en sy gemeente kan plaasvind.